b'\n_START_ARTICLE_\nFrance Rutar\n_START_SECTION_\n\xc5\xbdivljenje in delo\n_START_PARAGRAPH_\nRutar je leta 1929 diplomiral na univerzi v Bologni in prav tam opravil tudi dveletno specializacijo iz kirurgije. Po kon\xc4\x8danem \xc5\xa1tudiju se je zaposlil v Idriji, Zagorju ob Savi in Sti\xc4\x8dni. V letih 1943\xe2\x88\x921945 se je udele\xc5\xbeil NOB. Po kon\xc4\x8dani vojni je postal okrajni veterinarski referent v Kranju. Rutarjeva zasluga je, da se je v Kranju ustanovil \xc5\xbdivinorejsko-veterinarski zavod z osemenjevalnim sredi\xc5\xa1\xc4\x8dem, katerega je v letih 1968\xe2\x88\x921973 tudi vodil. Rutar je organiziral sistemati\xc4\x8dno zatiranje plodnostnih motenj pri govedu in na Gorenjskem uvedel umetno osemenjevanje.'